Neytendastofu hefur borist tilkynning frá Toyota á Íslandi um að innkalla þurfi 20 Toyota Landcruiser bifreiðar af árgerð 2019 . Ástæða innköllunarinnar er að möguleiki er á að innspýtingarkerfi fyrir olíuverk sé ekki fest nægilega vel og gæti losnað . Viðgerð felst í því að skipt er um rör og klemmur . Einnig eru innkallaðar 5 Toyota Avensis , C-HR og Auris bifreiðar af árgerð 2016 - 2017 . Ástæða innköllunarinnar er að möguleiki er á að leðuráklæði sé fest á rangan hátt . Þar af leiðir að mögulega gætu loftpúðar bifreiðanna ekki virkað sem skyldi . Viðkomandi bifreiðareigendum verður tilkynnt um innköllunina bréfleiðis . Neytendastofa hvetur bifreiðaeigendur til að fylgjast vel með hvort að verið sé að innkalla þeirra bifreiðar og hafa samband við umboðið ef þeir eru í vafa .